सैन समाज का युवक-युवती परिचय सम्मेलन आयोजित
जोधपुर. श्रीसैन समाज संस्थान (पुरबिया) की ओर से शनिवार को सूर्यनगरी में प्रथम युवक-युवती परिचय सम्मेलन आयोजित किया गया। समिति अध्यक्ष लक्ष्मण सिंह परिहार ने बताया कि प्रतापनगर क्षेत्र स्थित दीनदयाल उपाध्याय पार्क में सैनाचार्य स्वामी अचलानंद गिरि महाराज के सान्निध्य में आयोजित परिचय सम्मेलन में बड़ी संख्या में युवक-युवतियों ने मंच पर आकर बेबाक तरीके से अपना परिचय दिया।
महिला मंडल की भगवती पंवार विजयलक्ष्मी परिहार ने बताया कि कार्यक्रम की शुरुआत संयोजक हंसराज पंवार, संस्था अध्यक्ष सुल्तान सैन, मार्गदर्शक गोपीकिशन सैन, सचिव आनंद प्रकाश मथुरिया मुख्य अतिथि मास्टर भैराराम सैन ने सैन महाराज मां नारायणी की प्रतिमा के समक्ष दीप प्रज्वलित कर किया। सम्मेलन में जोधपुर शहर सहित संभाग भर से स्वजातीय बंधुओं ने शिरकत की। कार्यक्रम में कोषाध्यक्ष रामचंद्र परिहार, सह कोषाध्यक्ष रमेश पंवार, केदाररूप परिहार, ओमप्रकाश पंवार, मधुसुदन चौहान, पुखराज परिहार, प्रकाशचंद परिहार, नेमीचंद परिहार, सुषमा तंवर, पून परिहार, गेंदालाल सोनीगरा, जुगलकिशोर परिहार, किरण गहलोत सहित अनेक गणमान्य लोग उपस्थित थे। वहीं कार्यक्रम के सफल आयोजन में किशनलाल परिहार, रामरतन पंवार, नेमीचंद शाह, शांतिलाल तंवर, दीपक उडेलिया, कमलकिशोर पंवार, श्यामरतन सैन, रामस्वरूप परिहार, नवनीत परिहार, मुकेश परिहार, शिव वर्मा आदि ने योगदान किया।
hin_Deva hin_Deva hin_Deva